12. ΠΡΑΞΙΣ ΥΠΟΥΡΓΙΚΟΥ ΣΥΜΒΟΥΛΙΟΥ Αριθ. 198 της 23/24 Φεβρ. 1951 (ΦΕΚ Α' 62) Περί υπαγωγής των ελαίων κλπ. ορυκτών δια λίπανσιν μηχανών εις τον φόρον κύκλου εργασιών. Λαβόν υπ' όψιν το άρθρ. 12 παρ. 7 του Α.Ν. 660/37 ως τούτο προσετέθη δια του άρθρ. 5 παρ. 3 του Ν.Δ. 1211/49, προτάσει του Υπουργού των Οικονομικών, αποφασίζει: 1.Επιβάλλει τον κατά το άρθρ. 1 εδαφ. γ' του Α.Ν. 660/37 φόρον κύκλου εργασιών κατά την εισαγωγήν επί των εξής ειδών, τα οποία παραγόμενα εν τη Χώρα υπόκεινται ωσαύτως εις τον κατά το άρθρ. 1 εδάφ. β' του αυτού Νόμου φόρον κύκλου εργασιών επί των ακαθαρίστων εσόδων, ήτοι τα έλαια και ορυκτά λίπη δια λίπανσιν μηχανών έστω και αν περιέχωσι φυτικά ή ζωϊκά έλαια ή λίπη ως και ορυκτά έλαια κεκαθαρμένα εις ρευστήν κατάστασιν της δασμολογικής κλάσεως 60δ. 2.Η παρούσα εφαρμόζεται επί των από 26 Φεβρ. 1951 και εφεξής εισαγομένων (εκτελωνιζομένων) ως άνω ειδών, αφ' ης τα είδη ταύτα υπόκεινται και εις τον φόρον κύκλου εργασιών επί των ακαθαρίστων εσόδων, ως παραγόμενα εν τη Χώρα. 